USS Ranger (CV-4)
Sen köli laskettiin 26. elokuuta 1931 Newport News Shipbuilding and Drydock Companyllä Newport Newsissä Virginiassa. Alus laskettiin vesille 25. helmikuuta 1933 kumminaan Herbert Hooverin puoliso. Se otettiin palveluskäyttöön 4. kesäkuuta 1934 Norfolkin laivastontelakalla ensimmäisenä päällikkönään Arthur L. Bristol ja se poistettiin palveluskäytöstä 18. lokakuuta 1946.
USS Rendova
Alus päätti viimeisen operaationsa Korean rannikolla 6. joulukuuta ja se saapui 22. joulukuuta San Diegoon. Vuoden vaihteen jälkeen alus aloitti koulutustehtävät länsirannikolla osana 1. laivastoa. Syyskuussa alus lähti länteen ja se osallistui parin kuukauden ajan operaatio Ivyyn eli ydinkokeisiin Marshallinsaarilla ennen paluuta Kaliforniaan. Vuonna 1953 reserviin siirrettynä alus jatkoi koulutustehtävissä länsirannikolla, kunnes se palautettiin palvelukseen 1954. Se oli läntisellä Tyynellämerellä sukellusveneentorjuntatehtävissä palaten Kaliforniaan kesäkuun puolivälissä jatkaen koulutusta lokakuuhun. Alus siirrettiin Mare Islandille valmistautumaan palveluksesta poistoon, ja se sijoitettiin 2. helmikuuta 1955 San Franciscossa Tyynenmeren laivaston reserviin. Se poistettiin palveluksesta 30. kesäkuuta. Alus luokiteltiin 1959 AKV-14:ksi jatkaen reservissä aina alusluettelosta poistoonsa saakka 1. huhtikuuta 1971.